Referat fra ordinær generalforsamling i Grundejerforeningen Stagebjergparken

Tirsdag den 15. september 2020 kl. 19.30 i ”Centrum”.

1. Ralf Larsen blev valgt som dirigent.
2. Bestyrelsens beretning blev fremlagt og godkendt. Beretningen er nederst i referatet.
3. Regnskab blev fremlagt og godkendt
4. Der var ikke indkommet forslag fra medlemmerne
5. Forslag fra bestyrelsen ang. nye affaldsøer

Bestyrelsen havde 2 forslag

1. Det vedtages at vi benytter træ til max 350.000 kr. til opførsel af nye affaldsøer.
2. Der bevilliges op til 600.000 kr. til opførsel af affaldsøer i Nordic wall byggeklodser.

Forslag a blev ikke vedtaget.

Forslag b blev vedtaget.

1. Budgettet blev gennemgået og enkelte punkter blev rettet og debatteret

Affaldsøer blev hævet til 600.000 kr. jævnført vedtagelse af punkt 5 b.

Gartneraftalen blev hævet med 30.000 kr. til nu 120.000 kr.

Budgettet blev vedtaget.

Det blev vedtaget at hæve kontingent til 2.500 kr.

1. Valg til bestyrelsen

Pia Ravmark blev genvalgt

Det lykkedes ikke at finde 2 nye medlemmer til bestyrelsen som erstatning for Jan Hansen og Robert Rasmussen, derfor indkaldes der til en ekstraordinær generalforsamling, hvor der også vælges 2 suppleanter

1. Søren Krab blev genvalgt som revisor

Ralf Brandt Larsen blev genvalgt som revisorsuppleant

1. Eventuelt

Der bør kigges på belysning på stien til Stagebjergvænget, den er mangelfuld.

Træer ved Gunner vokser op igennem asfalten, gartner kontaktes

Ved nr. 96 og 98 samt nr. 108 og 110 er der store gener med hurtige knallerter og cykler, der kan evt. laves en chikane.

**Bestyrelsens beretning, - generalforsamling september 2020**

Vi havde sidst generalforsamling den 10. sept. 2019, hvor der kom en ny bestyrelse til bestående af formand Pia, næstformand René, grønne områder Jan, kasserer Jens og sekretær Robert.

Blandt de første og største opgaver var at få sat gang i oprydning i de grønne områder uden om Stagebjergparken og at få etableret nye affaldsøer. Men da der her blev tale om en budgetoverskridelse og der ydermere skulle tages beslutning om optagelse af 4 nye medlemmer (husstandene på Sysselbjergvej) var vi nødt til at afholde en ekstraordinær generalforsamling, som vedtægterne kræver det. Den blev holdt den 8. oktober 2019. Her blev de 4 nye husstande optaget som medlemmer i foreningen, og der blev godkendt at bestyrelsen kunne igangsætte et projekt med nye affaldsøer til en max pris på 300.000 kr.

Efter en masse opmålinger og tegninger og indhentning af tilbud, har det desværre vist sig, at vi ikke kan få bygget nye affaldsøer i materialet ”Nordic Wall” for under de 300.000 kr. Det skyldes, at vores første beregninger og indhentede tilbud var baseret på få og mindre udvidelser af de eksisterende. Der er så i mellemtiden kommet forvarsler fra kommunen om at der sandsynligvis næste år skal sorteres yderligere i affaldet og dermed være endnu mere plads i affaldsøerne. Vi har endnu ikke fået at vide, hvad det indebærer. Men det betyder altså, at vi desværre har måttet udskyde projektet.

Første møde i det nye år havde vi den 14. januar, hvor vi bl.a. diskuterede beskæring af de grønne hegn. Det er jo normalt en vinteropgave, men da der var så vådt, kunne store maskiner ikke arbejde med det, så det måtte udsættes. Vi var også i gang med at planlægge en fælles arbejdsdag til den 13. juni, men det satte Coronaen en bremse for.

Vores næste møde holdt vi udendørs i kulde og halvmørke den 21. april. Her snakkede vi bl.a. om råddenskab på legepladser, og vi tog selv affære og fjernede det værste (og farlige). Vi drøftede også en evt. fælles arbejdsdag til afholdelse her i september.

Vi har også fået etableret en 3-årig aftale om oprensning af kloarkerne en gang årligt, og det ser ud til at fungere.

Desuden snakkede vi om vores gartner der bl.a. slår græs, og vi var inde på at finde et nyt firma til opgaven. Det må den nye bestyrelse tage sig af. Vil I høre, hvad vi er utilfredse med?

Vores sidste møde var den 4. august hvor vi snakkede om generalforsamlingen i dag og diverse forslag til behandling.

Til slut lige to ting:

1. Bestyrelsen besvarer ikke indlæg med brok eller gode idéer når det kommer på Facebook! Så kontakt os venligst på de adresser som fremgår af hjemmesiden.
2. Tusind tak til den afgående bestyrelse for arbejdet i den forgangne periode, som har været meget besværet af Coronaen.